Jeg må nu sande, at min første frygt omkring TDC's salgsmetoder er blevet en realitet.
Sidste år var jeg til et salgsfremstød fra TDC i lokalområdet. TDC's medarbejdere gav mig et godt tilbud (mundtligt), men da jeg af flere omgange bad om at få det på skrift og de ikke kunne give mig det, droppede jeg kontakten. For hvad jeg ikke har på skrift, har jeg jo ikke nogen dokumentation for.
I år tænkte jeg, nu prøver jeg igen. Jeg kontaktede TDC fortalte dem, hvad jeg havde af løsninger med bredbånd, telefoni og TV og spurgte, om de var konkurrencedygtige. Selvfølgeligt var de det - jeg fik lovning på ydelser: bredbånd, telefoni med services og mellem Viasat TV pakke med TD C Plus i flere rum   for 728 kr. Bredbåndsforbindelsen skulle være på 36-38 MbIt, da jeg havde to kobberpar ind til huset. Jeg beder igen om at få det på skrift og får at vide, at det kommer, når jeg har bekræftet overførslen af mit abonnement. Så er jeg bekymret, men bliver beroliget med, at hvis det så er forkert, hvad der står på ordrebekræftelsen, så klarer vi det bare over telefonen.
Jeg ringer, da jeg får en bekræftelse på en 14,5 Mbit linje og en månedspris på 847,- (uden viderestilling og vis nummer)  plus en installationsdato efter, det lovede, hvor mit gamle abonnement er opsagt til...
Det var jo ikke, det vi aftalte. Igen en sød kundeservicemedarbejder fortæller mig, at det skal hun nok ordne og der kommer en ny ordrebekræftelse.  En ny bekræftelse kommer dagen efter: Det eneste, der er blevet ændret, er dagen, hvor teknikeren kommer - resten er stadig en pris nu 20% over det lovede (872 kr/måned).
Nu skriver jeg til TDC med samme ankepunkter og får faktisk et svar, hvor jeg får at vide, at de da godt kan give mig en højere hastighed på mit bredbånd, men så kommer de ud et par dage efter den første installation og klarer det.
Jeg skriver - fint med den rigtige hastighed, nu mangler jeg bare den rigtige pris...
Og så bliver jeg ringet op. Prisen er som prisen er: 872,- for den ydelse, jeg gerne vil have og som jeg har bedt om.
Nu bliver jeg mindre fornøjet og fortæller, at det kan simpelthen ikke være sandt og så bliver jeg mødt med den indstuderede frase "Jeg kan godt forstå din frustration" og "vi må indrømme vores sælgere er ikke gode nok" og "vores sælgere kan ikke bare blande noget fra det gamle produktsortiment med det nye og det har de vist gjort".
Jeg er blevet  bondefanget. Jeg sidder med et opsagt abonnement hos min TV-udbyder og et nyt abonnement, der bliver 20% dyrere end det lovede?!?!?
"Jeg kan godt forstå din frustration, men vi godt bare "cancle" det hele." Fint - så har jeg ikke noget internet eller TV om 14 dage !!! "Nå men så kan du få det i 3 måneder til den pris og så varsler jeg dig, at prisen derefter er 872,-."
Nu må I ærligt talt stoppe og en ansvarlig leder komme på banen og tage lidt ansvar og leve op til det I lover potentielle kunder.
Jeg har bedt Jer om at ringe tilbage i morgen, da jeg i dag bare syder af arrigskab over at være blevet bondefanget af TDC.
Hvis det så bare var et enkeltstående tilfælde - Nej_ desværre kan jeg se og høre, at flere har været udsatte for det samme.
Så tro ikke på en TDC salgsmedarbejder, må konklusionen være.

Opdatering 13.3: I dag blev jeg så ringet op igen. Da tilbuddet fra TDC ikke havde ændret sig, sagde jeg, at så måtte jeg tage de tre måneder til den lovede pris og så køre en klagesag. Dette ville TDC medarbejderen ikke gå med til. "Hvis du får de 3 måneder til den "ønskede" pris, så kan du ikke klage !!"  Så jeg kunne få 3 måneder til den pris, jeg blev lovet i starten, hvis jeg så klapper i mine små hænder og accepterer TDC's salgsmetoder. Det takkede jeg pænt nej til. Medarbejderen sagde også, at han da bare kunne lukke det hele.... jeg føler mig som gidsel hos et firma, der burde køre med en hvis moral og anstændighed. Nu venter jeg spændt på, hvad I nu finder ud af - og nej - det er ikke acceptabelt, hvad der er sket indtil videre og det bliver mere og mere surrealistisk fra gang til gang.

Opdatering 19.3: Jeg har på fornemmelsen, at TDC ikke har lyst til at tage sig af dette. Efter snart en uge, hvor jeg blev bedt om at sende min "oplevelse" ind til TDC via Trustpilot, har jeg intet hørt. Stod der ikke en reaktionstid på 1-2 dage ?!?!?
Er det blot en narresut ("pacifier") for at lukke munden på mig og lade tiden gå og håbe, at jeg glemmer og bare betaler. Det sker ikke.